CELEX: C2005/045/53
Language: el
Date: 2005-02-19 00:00:00
Title: Υπόθεση T-422/04: Προσφυγή του Luciano Lavagnoli κατά της Επιτροπής των Ευρωπαϊκών Κοινοτήτων που ασκήθηκε στις 12 Οκτωβρίου 2004

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/23
            
         Προσφυγή του Luciano Lavagnoli κατά της Επιτροπής των Ευρωπαϊκών Κοινοτήτων που ασκήθηκε στις 12 Οκτωβρίου 2004
   (Υπόθεση T-422/04)
   (2005/C 45/53)
   Γλώσσα διαδικασίας: η γαλλική
   Ο Luciano Lavagnoli, κάτοικος Berchem (Λουξεμβούργο), εκπροσωπούμενος από τους Gilles Bounéou και Frédéric Frabetti, δικηγόρους, με τόπο επιδόσεων στο Λουξεμβούργο, άσκησε ενώπιον του Πρωτοδικείου των Ευρωπαϊκών Κοινοτήτων στις 12 Οκτωβρίου 2004 προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               1.
            
            
               να ακυρώσει τον πίνακα των υπαλλήλων που προήχθησαν κατά την περίοδο 2003, καθόσον ο πίνακας αυτός δεν περιλαμβάνει το όνομα του προσφεύγοντος, καθώς και, παρεμπιπτόντως, τις προπαρασκευαστικές της αποφάσεως αυτής πράξεις,
            
         
               2.
            
            
               επικουρικώς, να ακυρώσει, όσον αφορά τον προσφεύγοντα, την κατανομή των μορίων για τις προαγωγές της περιόδου 2003,
            
         
               3.
            
            
               να αποφανθεί επί των δικαστικών εξόδων και αμοιβών των δικηγόρων και να καταδικάσει την Επιτροπή στην καταβολή τους.
            
         Λόγοι ακυρώσεως και κύρια επιχειρήματα:
   Προς στήριξη της προσφυγής του, ο προσφεύγων ισχυρίζεται ότι συντρέχουν παράβαση του άρθρου 45 του Κανονισμού Υπηρεσιακής Καταστάσεως (ΚΥΚ), παράβαση των γενικών διατάξεων εκτελέσεως του άρθρου 45 του ΚΥΚ, παράβαση των διοικητικών οδηγιών για την «αξιολόγηση και προαγωγή των υπαλλήλων» και προσβολή της αρχής της απαγορεύσεως των διακρίσεων. Ο προσφεύγων επικαλείται επίσης την απαγόρευση των αυθαίρετων διαδικασιών και ισχυρίζεται ότι συντρέχουν παραβίαση της υποχρεώσεως παραθέσεως αιτιολογίας και κατάχρηση εξουσίας. Ο προσφεύγων ισχυρίζεται επίσης ότι συντρέχουν προσβολή της αρχής της προστασίας της δικαιολογημένης εμπιστοσύνης και του κανόνα patere legem quam ispe fecisti και, τέλος, προσβολή του καθήκοντος αρωγής.